พระราชกฤษฎีกาจัดตั้งเทศบาลนครระยองจังหวัดระยองพ.ศ. ๒๕๔๒ ภูมิพลอดุลยเดชป.ร.ให้ไว้ ณวันที่ ๗ พฤศจิกายน พ.ศ. ๒๕๔๒เป็นปีที่๕๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองระยองจังหวัดระยอง เป็นเทศบาลนครระยอง จังหวัดระยองอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๑๓ วรรคหนึ่ง แห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาจัดตั้งเทศบาลนครระยอง จังหวัดระยอง พ.ศ. ๒๕๔๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลเมืองระยอง จังหวัดระยองเป็นเทศบาลนครมีชื่อว่า เทศบาลนครระยอง จังหวัดระยองมาตรา ๔ ให้กำหนดเขตเทศบาลนครระยองจังหวัดระยอง ไว้ดังนี้หลักเขตที่ ๑ตั้งอยู่ห่างจากศูนย์กลางทางหลวงแผ่นดินหมายเลข ๓ (สายกรุงเทพมหานคร - ตราด)เป็นระยะ ๓๐๐ เมตร ตามแนวเส้นขนานระยะ ๑๐๐ เมตร กับถนนทับมา ฟากตะวันตกด้านเหนือจากหลักเขตที่ ๑ เป็นเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓ (สายกรุงเทพมหานคร - ตราด) ไปทางทิศตะวันออกถึงหลักเขตที่ ๒ ซึ่งตั้งอยู่ริมถนนเรือนขวัญ ฟากตะวันออกจากหลักเขตที่ ๒ เป็นเส้นตรงไปทางทิศตะวันออกเฉียงเหนือ ถึงหลักเขตที่๓ ซึ่งตั้งอยู่ริมถนนเนินกะป่อม ฟากเหนือ ตามแนวเส้นขนานระยะ ๔๖๕ เมตรกับศูนย์กลางทางหลวงแผ่นดินหมายเลข ๓๑๓๘ (สายบ้านบึง - ต่อเขตเทศบาลนครระยองควบคุม)จากหลักเขตที่ ๓ เป็นเส้นขนานระยะ ๔๖๕ เมตรกับศูนย์กลางทางหลวงแผ่นดินหมายเลข ๓๑๓๘ (สายบ้านบึง- ต่อเขตเทศบาลนครระยองควบคุม) ไปทางทิศเหนือ บรรจบกับทางหลวงแผ่นดินหมายเลข๓๖ (สายเมืองพัทยา - ระยอง) และเป็นเส้นตรงไปทางทิศเหนือ ถึงหลักเขตที่ ๔ซึ่งตั้งอยู่ริมถนนไปบ้านเกาะพรวด ฟากเหนือ ตามแนวเส้นตรงที่ลากจากศูนย์กลางทางหลวงแผ่นดินหมายเลข๓๑๓๘ (สายบ้านบึง - ต่อเขตเทศบาลนครระยองควบคุม) ที่จุดซึ่งอยู่ห่างจากถนนไปบ้านเกาะพรวดบรรจบกับทางหลวงแผ่นดินหมายเลข๓๑๓๘ (สายบ้านบึง - ต่อเขตเทศบาลนครระยองควบคุม) ฟากตะวันตกไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๓๑๓๘ (สายบ้านบึง - ต่อเขตเทศบาลนครระยองควบคุม)เป็นระยะ ๘๙ เมตร ไปทางทิศตะวันตก เป็นระยะ ๕๕๐ เมตรจากหลักเขตที่ ๔ เป็นเส้นขนานระยะ ๕๕๐ เมตรกับศูนย์กลางทางหลวงแผ่นดินหมายเลข ๓๖ (สายเมืองพัทยา - ระยอง) ไปทางทิศตะวันออกผ่านทางหลวงแผ่นดินหมายเลข ๓๑๓๘ (สายบ้านบึง -ต่อเขตเทศบาลนครระยองควบคุม) ถึงหลักเขตที่ ๕ ซึ่งตั้งอยู่ตามแนวเส้นขนานระยะ๖๐๐ เมตร กับศูนย์กลางทางหลวงแผ่นดินหมายเลข ๓๑๓๘ (สายบ้านบึง - ต่อเขตเทศบาลนครระยองควบคุม)ด้านตะวันออกจากหลักเขตที่ ๕ เป็นเส้นขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๓๑๓๘ (สายบ้านบึง - ต่อเขตเทศบาลนครระยองควบคุม)ไปทางทิศใต้ ถึงหลักเขตที่ ๖ ซึ่งตั้งอยู่ริมถนนเรือนจำ ฟากใต้จากหลักเขตที่ ๖ เป็นเส้นตรงไปทางทิศตะวันออกเฉียงใต้ถึงหลักเขตที่ ๗ ซึ่งตั้งอยู่ริมถนนหนองบัว ฟากตะวันออก ที่จุดซึ่งอยู่ห่างจากถนนหนองบัวบรรจบกับทางหลวงแผ่นดินหมายเลข๓ (สายกรุงเทพมหานคร - ตราด) ฟากตะวันตก ไปทางทิศตะวันออกเฉียงเหนือ ตามแนวถนนหนองบัวเป็นระยะ ๔๖๑ เมตรจากหลักเขตที่ ๗ เป็นเส้นตรงไปทางทิศตะวันออกเฉียงใต้ผ่านแม่น้ำระยอง และถนนบ้านแลง ถึงหลักเขตที่ ๘ ซึ่งตั้งอยู่ริมคลองระบายน้ำ สาย ๓ฝั่งตะวันตก ตามแนวเส้นตั้งฉากกับทางหลวงแผ่นดินหมายเลข ๓ (สายกรุงเทพมหานคร -ตราด) ที่จุดซึ่งอยู่ห่างจากทางหลวงแผ่นดินหมายเลข ๓ (สายกรุงเทพมหานคร - ตราด)ตัดกับคลองระบายน้ำ สาย ๓ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข๓ (สายกรุงเทพมหานคร - ตราด) เป็นระยะ ๒๘๘ เมตรจากหลักเขตที่ ๘ เป็นเส้นเลียบริมคลองระบายน้ำ สาย ๓ฝั่งตะวันตก ไปทางทิศใต้ ผ่านทางหลวงแผ่นดินหมายเลข ๓ (สายกรุงเทพมหานคร - ตราด)ผ่านคลองคาและปากน้ำระยอง ถึงหลักเขตที่ ๙ ซึ่งตั้งอยู่ริมฝั่งทะเลที่จุดซึ่งอยู่ห่างจากปากคลองระบายน้ำ สาย ๓ ฝั่งตะวันตก เป็นระยะ ๒๐๐ เมตรด้านใต้จากหลักเขตที่ ๙ เป็นเส้นเลียบริมฝั่งทะเลไปทางทิศตะวันตกเฉียงเหนือ ถึงหลักเขตที่ ๑๐ ซึ่งตั้งอยู่ริมฝั่งทะเลตามแนวเส้นขนานระยะ ๑๐๐ เมตร กับศูนย์กลางถนนท่าบรรทุกด้านตะวันตกจากหลักเขตที่ ๑๐ เป็นเส้นขนานระยะ ๑๐๐ เมตรกับศูนย์กลางถนนท่าบรรทุก ไปทางทิศเหนือ ผ่านทางหลวงแผ่นดินหมายเลข ๓(สายกรุงเทพมหานคร - ตราด) และเป็นเส้นขนานระยะ ๑๐๐ เมตร กับถนนทับมา ฟากตะวันตกจนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลนครระยอง จังหวัดระยอง พ.ศ. ๒๕๔๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลเมืองระยอง จังหวัดระยอง มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลนครระยอง จังหวัดระยอง จึงจำเป็นต้องตราพระราชกฤษฎีกานี้ภคินี/พิมพ์๑๙ ธันวาคม ๒๕๔๔ปิติวรรณ/ปรับปรุง๑๐ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๖/ตอนที่ ๑๑๐ ก/หน้า ๒๕/๑๐ พฤศจิกายน ๒๕๔๒